Heiki Raudla

Heiki Raudla (sündinud 20. mail 1949 Võhmashttp://vvk.ee/varasemad/r03/kandidaadid/1000.html) on eesti pedagoog ja endine poliitik.

Ta oli aastail 1991–1992 Viljandi linnapea ja seejärel VII Riigikogu liige.

On töötanud ajalehes arvamustoimetajana ja avaldanud arvukalt raamatuid.

Elukäik
Õppis aastail 1956–1957 Suure-Jaani Keskkoolis, aastail 1957–1960 Kehtna 8-klassilises koolis ja aastail 1960–1967 Põltsamaa Keskkoolis. Ta lõpetas 1972. aastal Tartu Riikliku Ülikooli füüsika-keemiateaduskonna füüsik-füüsikaõpetajana.

Raudla on töötanud Viljandi koolides füüsikaõpetajana (1972–1991) ja Viljandi Ühendatud Kutsekeskkooli arendusjuhina. Kuni 2012. aastani töötas Viljandi Maagümnaasiumis, kus andis kodanikuõpetuse tunde.

Aastail 1995–1999 töötas ta ajalehe Sakala arvamustoimetajana ja 1999–2002 siseministri nõunikuna.

 Tegevus poliitikas 
Ta on valitud kõigisse Viljandi linnavolikogu koosseisudesse aastatel 1989, 1993, 1996, 1999, 2002, 2005, 2009, 2013 ja 2017 ning 2025. 2024-2025 kuulus volikokku asendusliikmena.http://vvk.ee/arhiiv/kandidaadi-otsing/?otsi_ajaloost=raudla

Aastail 1991–1992 oli ta Viljandi linnapea.

Aastatel 1992–1995 oli ta VII Riigikogu liige. 1992. aasta Riigikogu valimistel valiti Raudla Valimisliidu Isamaa nimekirjas 880 häälega Riigikokku.

Ta kandideeris Riigikokku ka aastatel 1995, 1999 ja 2003, kuid ei osutunud valituks.

Looming
Karikatuur
Karikatuure on ta joonistanud alates 1972. aastast ajalehtedele (Edasi, Tee Kommunismile, Sakala, Oma Maa jne) ja ajakirjadele (Pikker, Noorus jne).

1972. aastast alates osales ta rühmituse NAKS karikatuurinäitustel, kümne aasta jooksul korraldati kokku 8 ühisnäitust. Hiljem osales mitmel korral ka Edmund Valtmani nimelisel karikatuurivõistlusel.

Ta on osalenud ka muudel karikatuurivõistlustel ning illustreerinud karikatuuridega raamatuid ja muid trükiseid.
"Aegrivitult" (28 lk, 2006) –  koostanud: Marika Kivilaid, Kristi Lehto ja Mihkel Servinski, toimetanud Taimi Rosenberg, karikatuurid joonistanud: Kaja Põder, Heiki Raudla ja Helmut Valtman, kujundanud Kaja Põder, ISBN 9985743962
Sakala Kalender
Alates 1990. aastast on ta juhtinud kultuur-kirjandusliku "Sakala Kalendri" väljaandmist.
Raamatud
pisi|Kirjanik, pedagoog ja poliitik Heiki Raudla on andmas autogrammi oma raamatu "Rõõmus inimene" esitlusel Viljandi Muuseumisõprade Seltsi ettekandeõhtul veebruaris 2018
Henry Lipson. "Katsed, mis lõid füüsika". Inglise keelest tõlkinud Heiki Raudla. (Valgus. 1983, 128 lk), sarjast "Mosaiik"
"Aja kättemaks". 1993, 28 lk
"Kodanik ja riik" : õppematerjal. 1996
"Mina olen mina" : aforismikogumik, tõlkinud ja valinud Heiki Raudla. 1997
"Kirjatubadest kaasaegse Viljandimaa postkontorini". 1997
"Aforismide kuldvara : 2000 valitud aforismi läbi aegade". 1999, ISBN 9985862783
"Kuidas igapäevases poliitilises elus toime tulla". 2001
"Kristlik-demokraatlik erakond tegutsemas". 2001
"Eesti riik ja Eesti seltsid : Eesti kodanikuühenduste kogemused, näited ja põhimõtted koostööst Eesti riigiga". Koostanud Taivo-Ahti Adamson, illustreerinud Heiki Raudla, kujundanud Ivar Sakk. 2001
"Kodaniku raamat" (Täht, 2002), ISBN 998594500X
"Edgari poja memuaarid". Eessõna Peeter Tulviste, karikatuurid Heiki Raudla. 2002
"August Maramaa aeg" : Viljandi kroonikad 1918–1940. 2004. ISBN 9789949107865
"Aforismide raudvara" (koos Ringa Raudlaga). 2005
"Aforismide hõbevara" (koos Ringa Raudlaga). 2006
"Edmund Valtman. Eestlane, kes võitis Pulitzeri". 2006
 "Sada mõtet teele kaasa". 2007
"Kodaniku raamat". Eessõna Tunne Kelam, karikatuurid Heiki Raudla. 2007, ISBN 9789985978207
"Aforismide kuldvara" (koos Ringa Raudlaga). 2008
"Kuldsed lood" (koos Ringa Raudlaga). 2008
"Kilde Vana-Võidu ajaloost". 2011
"Ajatud lood" (koos Raul Kilgasega). 2011
 AS ESRO. 2011
"Väike Albert". Sator. 2012
"Kilde Viljandi meditsiini ajaloost". 2012
"Pilistvere kihelkond – Eestimaa Taani". 2012
"Õpetajat otsimas" (koos Raul Kilgasega). 2013
"Viljandi lood ja legendid". (Viljandi Muuseum. 2015. ISBN 9789949388172
"Õpetaja Albert". Kujundanud ja illustreerinud Marko Pikkat. Sator. 2015, 127 lk
"Aforismide piibel". Tänapäev. 2016
"Heade mõtete raamat". Varrak. 2017
"Kuldsed ajatud lood" (koos Raul Kilgase ja Ringa Raudlaga). Sator. 2017
"Tarvastu kihelkond - Eestimaa ärataja". 2017
Kaitseliidu Sakala malev 100. 2017
Rõõmus inimene. 2018
Raekojas läbi aegade. 2020
Väike heade mõtete raamat, 2020
Olemise kergus (koos Raul Kilgasega), 2020
Huvitav inimene, 2021
Viljandi Maavalitsuse 100 aastat, 2022
Gustav Max Schmidt ja tema kool (koos Olav Rennoga), 2022
Reis läbi elu, 2023
Kemmerguraamat, 2023
John Fool. Mõtted kaugelt. 2024. Viljandi lood ja legendid 2. osa. 2025

Tunnustus
1998 Kodanikupäeva aumärk
2003 Viljandi linna teenetemärk
2005 Valgetähe V klassi teenetemärk
2006 Viljandi linna kultuuripreemia
2007 VI Edmund Valtmani nimeline karikatuurivõistlus, III koht
2012 Viljandimaa vapimärkhttp://pluss.sakala.ajaleht.ee/740536/viljandimaa-vapimargi-saab-heiki-raudla
2016 Viljandi linna elutööpreemiaElutöö preemia Viljandi linn
2023 Kultuurkapitali Viljandimaa elutööpreemia

Viited

Välislingid
http://www.irl.ee/heiki-raudla-0
http://www.postimees.ee/teema/heiki_raudla
Heiki Raudla otsib kivikesi tõeookeanis. Sakala, 1. juuni 2009

Kategooria:Eesti poliitikud
Kategooria:Viljandi linnapead
Kategooria:Eesti ajakirjanikud
Kategooria:Eesti füüsikaõpetajad
Kategooria:Viljandi maakonna pedagoogid
Kategooria:Viljandi maakonna karikaturistid
Kategooria:Viljandi linnavolikogu liikmed
Kategooria:Viljandi linnavolikogu esimehed
Kategooria:Põltsamaa Ühisgümnaasiumi vilistlased
Kategooria:Tartu Ülikooli füüsika-keemiateaduskonna vilistlased
Kategooria:VII Riigikogu liikmed
Kategooria:Valgetähe V klassi teenetemärgi kavalerid
Kategooria:Sündinud 1949